Diari Oficial de la Generalitat Valenciana


Sumari del DOGV 9891, del 12-07-2024 (2024/6833)

RESOLUCIÓ de 4 de juliol de 2024, del conseller d'Educació, Universitats i Ocupació, per la qual s'autoritza la incorporació de romanents de crèdit de l'exercici 2023 a l'exercici 2024 del pressupost de Labora, per import dos-cents trenta-set milions dos-cents setanta-quatre mil set-cents setanta-sis euros amb trenta-huit cèntims (071.326.364,38 €).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9891

Data del DOGV
:   12-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6833

CVE
:   TWDQ-B-6793-7321

Data del document
:   04-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

La Llei 9/2022, de 30 de desembre, de pressupostos de la Generalitat per a l’exercici 2023, incloïa en el programa 322.50, Labora Servei Valencià d’Ocupació i Formació, una dotació inicial de 641.085.698,00 euros per a dur a terme, entre altres, actuacions cofinançades per fons de la Unió Europea - Fons Social Europeu (FSE) en el marc del Programa del Fons Social Europeu de la Comunitat Valenciana per al període 2021-2027, ja que la Generalitat és la competent pel que fa a la seua execució, i Labora és el responsable de la seua gestió.

Així mateix, el pressupost de Labora es finança amb els fons que anualment distribuïx el Servici Públic d’Ocupació Estatal (SEPE) entre les comunitats autònomes amb competències transferides en l’àmbit laboral, amb una assignació a la Comunitat Valenciana, en virtut d’un acord de la Conferència Sectorial d’Ocupació i Assumptes Laborals adoptat en la reunió celebrada el 28 d’abril de 2023 (Orde TES/630/2023, de 14 de juny, per la qual es distribuïxen territorialment per a l’exercici econòmic de 2023, per a la seua gestió per les comunitats autònomes amb competències assumides, crèdits de l’àmbit laboral finançats amb càrrec als pressupostos generals de l’Estat, no finançats amb el Mecanisme de recuperació i resiliència), d’un import total de 674.901.090,00 euros.

Per la Resolució de 28 de juny de 2023, del secretari autonòmic d’Ocupació i director general de Labora, es va distribuir l’esmentat import total assignat entre la Direcció General d’Emprenedoria i Cooperativisme (1.000.000,00 euros), la Direcció General de Tecnologies de la Informació i les Comunicacions (1.000.390,00 euros) i Labora (571.744.920,00 euros, els quals es van assignar: a programes de foment d’ocupació i inserció laboral, 562.426.679,00 euros; a programes de formació professional per a l’ocupació, 017.871.824,00 euros, i per a la modernització dels serveis públics d’ocupació, 6.155.090,00 euros).

L’esmentada Orde TES/630/2023, de 14 de juny, establix en l’article segon, punt 3:

«Els romanents de fons no compromesos, resultants quan finalitze cada exercici, que es troben en poder de les comunitats autònomes, continuaran mantenint la destinació específica per a la qual van ser transferits i s’utilitzaran en l’exercici següent, com a situació de tresoreria en l’origen. Estos romanents seran descomptats de la quantitat que corresponga transferir a cada comunitat autònoma, tal com establix la regla sexta de l’article 86.2 de la Llei 47/2003, de 26 de novembre, per a l’execució d’accions i mesures de polítiques actives d’ocupació.»

A més, la Resolució de 26 de juny de 2023, de la Secretaria General de Formació Professional, per la qual es publica l’Acord de la Conferència Sectorial del Sistema de Qualificacions i Formació Professional per a l’Ocupació de 7 de juny de 2023, pel qual s’aprova la proposta de distribució territorial i els criteris de repartiment dels crèdits gestionats per comunitats autònomes amb competències estatutàriament assumides en l’àmbit de la formació professional per a l’ocupació vinculada al Catàleg nacional de qualificacions professionals, en l’exercici pressupostari 2023, va assignar per a la seua gestió a la Comunitat un import de 65.051.274,84 euros (BOE núm. 160, de 6 de juliol de 2023), l’execució de la qual correspon a Labora.

Una vegada liquidat el pressupost i revisada la seua execució, s’ha comprovat que en determinats expedients derivats de la gestió de programes susceptibles de ser cofinançats amb fons finalistes han quedat pendents crèdits en fase de compromís, i en concret els finançats per l’FSE, pel SEPE i pel Ministeri d’Educació i Formació Professional, per la qual cosa es planteja la seua incorporació al pressupost de 2024, agrupació de romanents, amb càrrec al romanent de tresoreria de l’organisme, per a finalitzar la seua gestió i retre posteriorment la justificació dels fons rebuts.

Vista la proposta del secretari autonòmic d’Ocupació i director general de LABORA, amb els informes favorables del Servei del Fons Social Europeu de la Direcció General de Fons Europeus i Sector Públic, de 28 de juny de 2024, i de la Intervenció Delegada en Labora Servei Valencià d’Ocupació i Formació, de 3 de juliol de 2024, i en aplicació del que disposen l’article 45 de la Llei 1/2015, de la Generalitat, d’hisenda pública, del sector públic instrumental i de subvencions; els articles 8.4, 21, 24 i 26 de la Llei 8/2023, de 27 de desembre, de pressupostos de la Generalitat per a l’exercici 2024; el Decret 7/2019, de 20 de juny, del president de la Generalitat, pel qual es determinen les secretaries autonòmiques de l’Administració del Consell, i el Decret 105/2019, de 5 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat,

RESOLC


*Primer*

Dotar l’estat d’ingressos del pressupost de 2024, en l’aplicació 053000000GE00000.I87000, «Romanent de tresoreria per a incorporació de romanents», amb un import de 142.754.180,38 euros.

*Segon*

Incorporar a l’estat de gastos del pressupost de 2024, agrupació de romanents, els compromisos de crèdits al tancament de l’exercici 2023, per un import de 827.795.046,38 euros, segons el detall que es recull en l’annex I.

ANNEX

![](https://dogv.gva.es/publicaciones/imagesSF/2024/7/10/1200740/10_1720683388296_8599698779025577043_imagen.jpg)

  

València, 4 de juliol de 2024

José Antonio Rovira Jover

Conseller d'Educació, Universitats i Ocupació